Stålverksparken

Stålverksparken er en 2 dekar stor park på Ensjø ved Gladengveien i øst og Stålverkskroken i nord og vest. Parken har navn etter Christiania Staalværk, som rundt første verdenskrig bygget en ruvende lagerbygning som ligger rett sydvest for parken. Parken, og Hovinbekken fra Grenseveien til parken, ble åpnet i 2016. I 2017 ble bekken åpnet videre langs Gladengveien mot Ensjøveien. Parken ble vedtatt anlagt i 2007, med Hovinbekken som et viktig element. Vest for parken ligger borettslaget Stålverksparken med adresse Stålverkskroken 14. Bilder Referanser Eksterne lenker (en) Stålverksparken – kategori av bilder, video eller lyd på Commons